Nyeste Skilderie af Kiøbenhavn, 1808-12-13
Nu kommer hans første Minister, fulgt af Pager, der sætte Lys paa Bordet; Pagerne gaae. Rolf vil fortælle Ministeren sin Drøm, men betænker sig. Han befaler, at lade hele Hoffet komme, hvilket skeer. Han lader Pagerne tage Kostbarhederne og leverer selv Cavallererne Kronen, bydende dem, at bringe hans Brud dem. - Anden Act. En prægtig Sal, ved den ene Side et Natbord. Jsaure, omgiven af sine Brødre, Hofdamer, Hofmænd og de Pager, der bringe hende Kronen og andre Kostbarheder, betragter Alt med Henrykkelse og yttrer sin Glæde. Hun forsikkrer sine Brødre, at Kronens Glands ikke skal forandre hendes Hjerte, og uddeler en Deel af Rolfs kostbare Gaver blandt Alle. Kongen kommer med sit følge og bringer Jsaure endnu flere Foræringer. Hun yttrer sin Fryd, omfavner ham, og det ny Par udtrykker ved en om Pas de deux sin Glæde, da Drømmen rinder Rolf i Tankerne og foruroliger ham. Dronningen vil vide Aarsagen, men han svarer intet og forsikkrer hende om sin Kierlighed. Pas de deux og almindelig Glædesgroupe. Tredie Act. En stor prægtig oplyst Sal, smykket med Blomsterkrandse; paa den ene Side en Cabinetsdør, i Midten et Altar. Den ypperste Præst staaer midt for Alteret med Rolf og Jsaure, som han i samme Øieblik har viet. Rolf sætter Kronen paa Dronningens Hoved. Den af Kongen og Dronningen begyndte Dans, som er bleven almindelig, afbrydes ved en Vagt, som bringer Rolet Brev, Kongen yttrer ved at læse det en forstilt Urolighed. Han lader Jsaure læse det, og hun erfarer nu, at han skal forlade hende. Da han seer hendes Bedrøvelse herover, befaler han alle Hoffolkene at gaae. Han fører hende hen mod Cabinetsdøren, leverer hende et Knippe Nøgler, siger hende, at disse aabne Indgangen til alle hans Skatte, hvorover hun er Enevoldsherskerinde; men flyer hende endnu en enkelt stor Nøgle, som kan aabne Cabinetsdøren, formanende hende, ikke at lade sig friste af Nysgierrighed og gjøre Brug af den Hun lover at adlyde, og han forlader hende med Ømhed. Bedrøvet kaster hun sig paa en Stoel, da en Dame melder, at Egnens Bønder ville bringe deres Hyldest. Hun lader dem komme. Bønderne yttre deres glade Følelser i festlig Dans, og Jsaure giver adskillige af dem Foræringer. Hun forføier sig bort med sine Damer, og Bønderne ligesaa. - Dronningen kommer tilbage igjen, aabner, efter megen Raadvildhed og efter at hun har liget igjennem Nøglehullet, uden at see noget, Døren, og gaaer ind i Cabinettet, for at tilfredsstille sin Nysgierrighed. Musiken udtrykker nu hendes Forfærdelsesskrig ved Synet af Rolf fire myrdede Koner. Hun styrter bleg og forvirret ud af Cabinettet, og segner omkuld. Hendes Brødre ile til og løfte hende op. Hun vinker af dem, at de skulde gaae ind i Cabinettet. De gaae derind, men styrte forfærdede ud igjen. Den ene vil lukke Døren efter sig, men bryder Kammen af Nøglen. Dette forøger Jsaures Rædsel. Hoffolkene ile til og forfærdes over Synet i Cabinettet. Ogsaa Rolfs første Minister kommer og yttrer sin Skræk derover, da Jsaures Brødre vise ham det rædselfulde Syn. Dagobert raaber rasende, at han vil samle alle sine Venner og straffe Tyrannen. Han opfordrer sin Broder Amalric til imidlertid at vaage over Jsaure, og iler bort med Ministeren. Dronningen, som ligger uden Bevidsthed i sine Damers Arme, bringes til sit Værelse. - Fjerde Act. Samme Forestilling. En March forkynder Rolfs Hjemkomst. Naar Dækket gaaer op, træder han ind og lykønskes af sine Hofmænd. Naar disse ere gaaede, seer han med Bestyrtelse, at Cabinetsdøren, har været aabnet. Jsaure, som iler ind, vil omfavne ham, men han støder hende tilbage og begierer Nøglerne, og efter hans Befaling gaaer hun og henter dem ind. Han fordrer Cabinetsnøglen, og nu leverer hun ham den ogsaa næsten segnende af Angest. Da han seer den sønderbrudt, griber han hende frysende ved Armen og viser hende den aabne Cabinetsdør. Forgjeves beder Jsaure ham om Tilgivelse; han slider sig løs, siger at hun kun har et Øieblik at leve i, og styrter ind i Cabinettet. Amalric kommer til, hun beder ham at see ind i Cabinettet, og da han seer Rolf med Sabelen i Haanden træder han tilside. Rolf kommer ud, og griber Jsaure, der vil flygte, da hun seer hans opløftede Sværd, i Haaret, og vil slæbe hende ind i Cabinettet. Trættet af hendes Modstand vil han dræbe hende i Salen, og løfter allerede Armen op for at hugge til, da Broderen i det samme standser Morderen. Nu følger en Tvekamp imellem disse, som afbrydes, da den anden Broder kommer med sine Venner. Disse angribe Rolfs Mænd, og Kampen endes, med at Rolf dræbes af Amalric. Rolfs Mænd flygte Fruentimmerne ile til. Jsaure betragter Rolfs Liig med Taarer og kaster sig over det. Hendes Broder drager hende derfra og overgiver hende til hendes Damers Omhu. Jsaure yttrer endnu Ømhed og Medynk for sin dræbte Gemal. Hertugerne og deres Venner betragte Liget med Rædsel, og med denne Gruppe ender Balletten *).